Ներևս

Ներևս (), հին հունական դիցաբանությունում հին ծովային աստվածություն։ Պոնտոսի և Գեայի ավագ որդին (կամ Պոնտոսի և Տեթիսի, Դորիսի ամուսինը, հիսուն (կամ հարյուր) Ներեուհիների հայրը, խաղաղ ծովի անձնավորում, բարի, իմաստուն և արդարամիտ ծերունի։ Ծովային մյուս աստվածությունների նման Ներևսը ևս օժտված է գուշակելու և վերամարմնավորվելու ձիրքով (հմմտ. Պրոտևս)։ Հերակլեսին ցույց է տվել ճանապարհը դեպի հեսպերուհիների այգին այն բանից հետո, երբ Հերակլեսը նրան բռնել էր և կարողացել էր պահել, թեև Ներևսը կերպարանափոխվում էր ու դառնում բոց, ջուր և այլն։

Ներևսը իր դուստրերի՝ ներեուհիների հետ բնակվում էր Էգեյան ծովի խորքում, ստորջրյա ապարանքում։ Պատկերվել է ծերունու տեսքով, որի մորուքը, թարթիչներն ու մազերը ջրիմուռից էին։

Ծանոթագրություններ 

Հին հունական դիցաբանություն
Հին հունական աստվածներ
Հին հունական դիցաբանության կերպարներ